Skoolkinders beseer in busongelukArgieffoto: Netcare911 Meer as 40 skoolkinders is Maandagoggend beseer nadat hul skoolbus teen ŉ skuinste in Taylor’s Halt naby Pietermaritzburg in KwaZulu-Natal afgerol het. Chris Botha, ŉ woordvoerder van Netcare 911, sê 42 leerlinge is beseer. Elf is ernstig beseer. “Die leerlinge is op die toneel gestabiliseer en na verskeie nabygeleë hospitale geneem vir verdere behandeling,” het Botha gesê. Die polisie ondersoek die oorsaak van die ongeluk.